RHP 6-1 155 R-R Garnet Valley Garnet Valley PA Montclair State
RHP 6-0 170 R-R Kingsway Reg Logan Township NJ Montclair State Veiling ten bate van kunsvereniging kom - The South African Art Times
Veiling ten bate van kunsvereniging kom
Kaapstad. – Meer as 70 werke van Suid-Afrika se ­top-kunstenaars soos William Kent­ridge en Jane Alexander, word op 19 Februarie op­geveil ten bate van die kunsvereniging in Kaapstad.
Die kunsvereniging se ­galery in Kerkstraat dien die afgelope 42 jaar as belangrike platform vir die ontwikkeling van die visuele kunste in die Wes-Kaap. Die opbrengs van die veiling gaan aan die ­galery sodat sy program van tentoonstellings en die belangrike Artreach-uitreik­programme kan voortgaan.
’n Voorskou van die werke word môre om 19:00 in die Provenance Auction House-kantoor in Vredestraat 6-8 in Kaapstad aangebied.
Alexander het die werk van die kunsvereniging geloof en gesê: “In ’n land waar die grootste deel van die bevolking min of geen toegang het tot die kunste nie, speel die kunsvereniging ’n belangrike rol. Dit ondersteun kunstenaars deur sy uitreikprogramme en dit is feitlik die enigste sentrale, neutrale, ­toeganklike, bekostigbare en gerespekteerde plek waar jong en minder bekende kunstenaars hul werk kan wys.”
Die kunstenaars Cameron Platter, Dan Halter en Jan-Henri Booyens se werke is ook op die veiling. Die eerste bod is laer as galerypryse.
Belangstellendes kan môreaand ’n spesiale voorskou by die afslaer bywoon om die werke te besigtig. Die name van diegene wat die voorskou bywoon, sal geneem word vir ’n spesiale trekking. Die prys is ’n waardevolle drukwerk van ’n bekende Suid-Afrikaanse kunstenaar. • Stuur e
-pos aan Paul by ­Provenance Auction House vir ’n aanlyn-katalogus by ­info@ provenanceart.co.za. Skakel 021 461 8009 met navrae.
Lees hierdie en ander kuns stukke op: http://www.dieburger.com/vermaak/2014-02-11-veiling-ten-bate-van-kunsvereniging-kom